cyanic-selkie/wikianc huggingface dataset:
Fontaine Montefiore
D'Buere bestinn aus zwéi Basengen, en ënneschten, am Hasteen, praktesch gläich dem Buedem, dee fir kleng Déiere geduecht war, besonnesch Hënn déi déi Zäit agespaant goufe fir Weenercher ze zéien, an den iweschte op enger Héicht vu ronn engem Meter. Den ieweschte Baseng ass aus Bronze, an e steet op enger Sail déi vum Buedem aus duerch d'Mëtt vum Baseng geet, bis op eng Héicht vu ronn dräi Meter. De Baseng ass ronn, an huet en Duerchmiesser vun ongeféier annerhallwem Meter, an ass ongeféier 20 cm déif. Um ieweschte Bord ass baussen eng Schrëft mat agegoss, wou ze liesen ass: FONTAINE ABREUVOIR MONTEFIORE BISCHOFFSHEIM 1888.
Uewen op der Sail war op all Buer eng Skulptur vun enger Waasserdréiesch. No Informatioun vum Office du Tourisme vu Léck, ass nach just op engem Buer déi Skulptur erhale bliwwen, an zwar op deem vun En Neuvice.
Barthélemy Namur
De Barthélemy Namur, gebuer den 13. September 1728 an der Stad Lëtzebuerg, an och do gestuerwen de 25. Januar 1779, war e Sculpteur.
Mustafa I.
De Mustafa I. (Arabesch: مصطفى الأول) war Sultan vum Osmanesche Räich vu 1617 bis 1618 a vu 1622 bis 1623. E war de Brudder vum Ahmed I..
De Mustafa war geeschteg zeréckbliwwen oder wéinstens neurotesch a war eigentlech de Spillball vun de Cliquen am Topkapi-Palais zu Istanbul. Wärend der Herrschaft vu sengem Brudder war e véierzéng Joer laang an engem Zëmmer am Palais agespaart. Dëst, well den Ahmed d'Gesetz vum Bruddermord, dat virschreift datt am Ament vun der Intronisatioun d'Bridder vum zukënftegen Herrscher mussen ëmbruecht ginn, gebrach huet, a seng Bridder einfach am Palais agespaart huet.
1618 ass en ofgesat ginn an a senger Plaz ass säin Neuveu, den Osman II., Sultan ginn. Nodeem dee 1622 ermuert gouf, ass de Mustafa nach eng Kéier fir ee Joer Sultan ginn, gouf awer 1623 nees ofgesat an dem Osman II. säi Brudder Murad IV. gouf Sultan. Enger anerer Versioun no wier de Mustafa 1623 gestuerwen. De Mustafa gouf an der Hagia Sofia bäigesat.
Parverband Klierf
De Parverband Klierf gouf de 6. Mee 2017 duerch en Dekret vum Bistum ofgeschaaft.
En huet zu der Pastoralregioun Norden gehéiert a bestoung aus 7 Paren, mat hire Filialkierchen:
Si leien all an der Gemeng Klierf.
Lagarde (Moselle)
Lagarde ass eng franséisch Uertschaft a Gemeng südlech vu Metz am Departement Moselle an der Regioun Grand Est.
D'Uertschaft läit am Parc naturel régional de Lorraine.
Abtei Notre-Dame de Clairefontaine (Clairefontaine)
Duerch d'Duerf fléisst d'Durbaach déi e puer honnert Meter ëstlech vun der Uertschaft op der belsch-lëtzebuergescher Grenz an d'Äisch leeft.
Den Dall ass zanter de Réimer bewunnt an am Schlass Bardenbourg, an deem ënner anerem och d'Gräfin Ermesinde gewunnt huet, sinn eng Rei vu Perséinlechkeete vun där Zäit aus- an agaangen. Sou huet och de Poopst Eugen III. deen 1147 mat enger Grupp vun 18 Kardineel op enger Rees vu Reims op Tréier war, do Statioun gemaach. Ënner de Begleeder vum Poopst war och de Bernard de Clairvaux, bekannt als hellege Bernard. Et gëtt erzielt, hien hätt matkritt, datt an der Famill vum Här vum Schlass Bardenbourg eng Persoun schwéier krank wier. Dorposhin hätt hie Waasser vun där Quell, déi net wäit vum Schlass ewech aus dem Buedem kënnt, geholl, an dee Kranke mat deem Waasser geseent. Wéi duerch e Wonner wier de Kranke geheelt, an zanter deem Dag hätt d'Quell den Numm vum hellege Bernard. Och haut nach gëtt hirem Waasser nogesot, et géif heelen.
Ongeféier honnert Joer méi spéit, nodeem d'Ermesinde eng Visioun hat, an d'Muttergottes soll gesinn hunn, wollt se op dëser Plaz eng Zisterzienserinnenabtei opriichte loossen. Well d'Gräfin awer am Februar 1247 gestuerwen ass, konnt hire Jong, den Henri V de Blonden d'Abtei eréischt baue loossen. Si gëtt fir d'éischt am Joer 1250 an engem Dokument ernimmt.
Der Geschicht no soll d'Abtei am Joer 1794 vu franséische Revolutionäre verbrannt gi sinn, wat d'Enn vun enger iwwer fënnefhonnertjäreger Existenz war. Wat awer verwonnerlech ass, bis haut si bei den Ausgruewunge keng Spuere vun dësem Brand fonnt ginn.
Dat kann doduerch erkläert ginn datt spéider d'Leit aus der Géigend mat de Steng vun der Abtei hir Haiser gebaut an de Schantje komplett geraumt hunn.
E Portal vun der Abtei aus dem Joer 1700 ass nach op der Knippchen zu Arel ze gesinn. Dëst Portal stoung vun 1818 un an der Kierch vun Habergy a koum am Joer 1911 op Initiativ vum deemolegen Areler Buergermeeschter N. Esch-Tesch op d'Knippchen. Hien hat och de Wope vu Lëtzebuerg am Bou iwwer dem Portal restauréiere gelooss.
Abtei Notre-Dame de Clairefontaine (Cordemois)
D'Abtei Notre-Dame de Clairefontaine um Lieu-dit Cordemois am Dall vun der Semois an der Belsch, 1,5 km westlech vu Bouillon an der Provënz Lëtzebuerg ass 1935 no Pläng vum Architekt Henri Vaes, deen och d'Pläng vun der Abtei vun Orval gemaach hat, gebaut ginn.
D'Abtei gouf op engem Terrain vun engem Haff opgeriicht deen de Barong vu Moffard senger Duechter vermaach hat. D'zisterziensesch Uerdensgemeinschaft déi an der Abtei ass koum aus engem Klouschter vu Cour-Pétral an der franséischer Diözees vu Chartres.
D'Abtei déi net selwer ka besicht ginn huet 20 Friemenzëmmer, fir Leit déi sech gär fir eng Zäit aus dem zivillen Alldag zeréckzéien, a mat der Uerdensgemeinschaft am Gebiet zesummeliewe wëllen.
Bei d'Abtei kënnt ee wann en zu Bouillon op der Kräizung vun der Rue de la Poulie mat dem Boulevard Heynen de Wee iwwer d'Bréck vun der Semois hëlt an dann eng 2 km weiderfiert.
Marie-Thérèse Glaesener-Hartmann
D'(Marie-)Thérèse Glaesener-Hartmann, gebuer den 18. Abrëll 1858 an der Stad Lëtzebuerg, an och do gestuerwen den 19. Februar 1923, war eng lëtzebuergesch Molerin. Si war d'Duechter vum Architekt Antoine Hartmann.
Si war warscheinlech déi éischt Lëtzebuergerin déi am Ausland Konscht studéiert huet. Hire Papp huet a senger Fräizäit Aquarelle gemoolt an huet bei sengem Meedchen den Interessi fir d'Molerei waakreg gemaach. Mat 19 Joer ass si op Düsseldorf Konscht studéiere gaangen. Well d'Fraen zu där Zäit nach net an de staatleche Konschtschoulen zougelooss waren, huet si Privatcourse beim Gustav Süs geholl, an zu München beim Moler Alexander von Liezen-Mayer. Duerno war si d'Schülerin vun de franséische Moler Auguste Carolus-Duran a Jean-Jacques Henner, déi en "Dammenatelier" fir Portraitsmolerei zu Paräis haten. Si ass virun allem fir hir Interieuren a Portraite bekannt.
Scho wärend hirem Studium, huet si hir Biller zu Lëtzebuerg an der Fënster vum Geschäft vum Louis Segers ausgestallt. ,, Si huet vun 1894 bis 1912 am Cercle artistique de Luxembourg ausgestallt.
Guns N' Roses
Guns N’ Roses ass eng US-amerikanesch Hard-Rock-Grupp.
Geschicht
Guns N’ Roses ass aus den zwou Bands "L.A. Guns" an "Hollywood Roses" entstanen, duerch déi de Schoulofgänger Bill Bailey (aka Axl Rose) an de Gittarist Izzy Stradlin éischt Banderfarunge gesammelt hunn.
Als Bassist koum den Duff McKagan dobäi, dee virdru beim Saul Hudson (Slash) a beim Steve Adler an der Band "Road Crew" gespillt huet.
Vun do un huet eng Aachterbunnfuert ugefaangen, déi mat engem explosiven Album ugefaangen huet, mat der längster Tournee, déi eng Band jee ugetrueden huet, um Héichpunkt war, an an enger Supp vun Drogen an Exzesser bal komplett ënnergaangen ass.
Canton de Thorens-Glières
De Canton de Thorens-Glières ass eng fréier franséisch administrativ Andeelung am Arrondissement Annecy, am Departement Haute-Savoie an der Regioun Auvergne-Rhône-Alpes.
Pfeifer Sogequip
Pfeifer Sogequip s.à r.l. ass eng lëtzebuergesch Firma mat Sëtz zu Schëffleng.
Si ass spezialiséiert an der Hieftechnik an am Seelbau, an ass Vertrieder a Beroder an Uschlagtechnik, Zurrtechnik a Ladungssécherung. Et ass déi gréisst Firma an dësem Beräich zu Lëtzebuerg.
Geschichtleches
Déi haiteg Firma gehéiert eréischt zanter e puer Joer zur Grupp Pfeifer. Hir Originne leien iwwer 50 Joer zeréck. Den éischten a laangjäregen Direkter war den Armand Klees.
Néckel
Néckel (Symbol Ni) ass e cheemescht Element mat der Uerdnungszuel 28 am Periodesystem vun den Elementer. Seng relativ Atommass ass 58,6934.
Juvelize
Juvelize ass eng franséisch Uertschaft a Gemeng südlech vu Metz am Departement Moselle an der Regioun Grand Est.
D'Uertschaft läit am Parc naturel régional de Lorraine.
Charles-Frédéric Mersch
De Charles-Frédéric Mersch, gebuer den 30. Abrëll 1810 an der Stad Lëtzebuerg a gestuerwen de 25. August 1888 zu Biissen war e lëtzebuergeschen Ingenieur a Professer.
Nodeem hien e puer Joer Professer fir Chimie a Physik am Kolléisch war, goung hien an Amerika wou en aktiv beim Opbau vu Schmelzen an de Rocky Mountains gehollef huet.
Wéi hien zeréck zu Lëtzebuerg war, gouf hie Regierungskommissär fir d'Eisebunn. Hie war vum 28. November 1857 bis zu sengem Doud Member vum Staatsrot.
Armenien
Armenien (armen.: Հայաստան/Hayastan) ass eng Republik a Westasien, am Kaukasus. D'Land grenzt am Norden u Georgien, am Osten un den Aserbaidjan, an am Süden un den Iran an un d'aserbaidjanesch Exklav Nachitschewan. Am Westen ass d'Tierkei den direkten Noper. Déi fréier Armeenesch Sozialistesch Sowjetrepublik gouf 1991 vun der Sowjetunioun onofhängeg.
D'baussepolitesch Relatioune mat der Tierkei, an apaart déi mat Asberbaidschan bleiwe viru ferm strapazéiert. 1992 sinn d'Konflikter ëm d'Regioun Biergkarabach am haitegen Aserbaidjan zu engem bluddege Krich mam Nopeschland eskaléiert. Och nach nom Waffestëllstand vun 1994 besetzt Armenien ronn 15 % vun der Géigend. D'Friddensverhandlungen tëscht de Parteie stagnéieren zanterhier.
Bangkok
Numm
Den offiziellen Numm vun der Stad Bangkok op Thai ass a senger transkribéierter Form Krung Thep Mahanakhon Amon Rattanakosin Mahinthara Ayuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya Witsanukam Prasit. Dat ass déi al Thai-Bezeechnung fir d'Stad a mat 168 laténgesche Buschtawen dee längsten Uertschaftsnumm vun der Welt.
Demographesches
Awunnerzuele vu Bangkok:
Canton d'Annemasse-Nord
De Canton d'Annemasse-Nord ass eng fréier franséisch administrativ Andeelung am Arrondissement Saint-Julien-en-Genevois, am Departement Haute-Savoie an der Regioun Auvergne-Rhône-Alpes.
Formelblat (Mathematik)
=D'Einmaleins vun der Mathematik=
Aféierung
D'Ensembele sinn Entitéiten, déi zu der Algeber gehéieren. Et gëtt an der Mathematik keng kloer Definitioun vun den Ensembelen. Eng "naiv" Definitioun, déi dacks benotzt gëtt, ass: En Ensembel ass eng Sammlung, eng Gesamtheet, vu verschiddenen Objeten déi aus onse Gedanken oder aus onser Perceptioun kommen. Et ass hei wichteg datt all d'Objeten an engem Ensembel verschidde musse sinn. Déi Objete nenne mer d'Elementer vum Ensembel.
En Ensembel kann also e Sak Grompere sinn oder Bieren oder Äppel, wann dës all verschidde sinn (z. B. e rouden Apel, e gréngen Apel, oder nummeréiert Gromperen). (Mä opgepasst bei sou graffe Vergläicher a Beispiller: wat geschitt mam Ensembel, wa mer d'Äppel all giess hunn? Do misste mer e bësse preziséieren...)
\ \in gehéiert zou \ \notin gehéiert net zou Déi zwee Zeeche kënnen nëmme mat Elementer benotzt ginn: een Element gehéiert zu engem Ensembel; wann ee wëll soen, een Ensembel gehéiert zu engem aneren, muss een dës Zeeche benotzen: \ \subset ass en Ënner-Ensembel vun ass net en Ënner-Ensembel vun
\ \empty ass den Ensembel eidel, also do wou keen Element dran ass \ \cap Intersektioun (Iwwerschneidung), gelies inter. Et mécht een eng Intersektioun tëscht zwéin Ensembelen an als Resultat kënnt en aneren Ensembel eraus. \ \cup Reunioun (Sammlung), gelies union. Hei ass et d'selwecht wéi bei der Intersektioun. D'Reunioun vun zwéin Ensembelen ass en Ensembel.
Komme mer elo zu engem Beispill. Dat mécht d'Saach méi verständlech, well ee sech duerno kann eppes drënner virstellen: Gewéinlech ginn d'Ensembelen mat grousse Buschtawen ugeschriwwen, an d'Elementer mat klengen. Mer hunn also hei véier verschidden Ensembelen: A={a,d,e} B={b,c,d} C={e} an D=\ \empty Huele mer elo déi verschidden Zeechen der Rei no duerch (den eidelen Ensembel hu mer jo scho benotzt): mä awer och an e \in C. Op déi selwecht Aart a Weis kann een da soen datt zum Beispill e \notin B oder b \notin A. Fir Ënner-Ensembelen:  mä.
A inter B ass den Ensembel vun den Elementer déi am Ensembel A an B sinn. A union B ass den Ensembel vun den Elementer déi am Ensembel A oder B sinn.
Dann huet een nach Resultater, déi logesch si wann een driwwer nodenkt: Wann C \subset A, dann ass an. Wann dat net kloer ass, einfach um Bild kucken, do ass et am einfachsten ze verstoen. Profitéiere mer och vun der Geleeënheet, fir zwee aner Zeechen anzeféieren (déi et awer och an der Logik vun der Philosophie ginn):
D'Zuelen-Ensembelen
Et gëtt fënnef verschidden Zuelen-Ensembelen. Et sinn dat. \mathbb{N} ass den Ensembel vun de ganze positiven Zuelen. {0,1,2,3,4,...} \mathbb{Z} ass den Ensembel vun de ganzen Zuelen. {...,-3,-2,-1,0,1,2,3,...} \mathbb{Q} ass den Ensembel vun alle Brochzuelen. Zum Beispill \mathbb{R} ass den Ensembel vun alle realen Zuelen. Zum Beispill \mathbb{C} ass den Ensembel vun alle komplexen Zuelen. Zum Beispill i^2= -1. D'Mathematiker hunn i agefouert, well een net däerf d'Wuerzel vun enger negativer Zuel huelen. Mä e bësse méi heizou méi wäit am Artikel. Et muss een och hei soen datt. Wéisou d'Mathematiker dës Ensembele sou a Stécker geschnidden hunn, kënnt vun de verschiddenen Equatiounen déi ee muss léisen.
D'Léisung vun der Equatioun \ x-2=0 ass \ 2 an.
D'Léisung vun der Equatioun \ x+2=0 ass \ -2 an mä.
D'Léisung vun der Equatioun \ x^2-2=0 ass \sqrt{2} an mä.
A schliisslech: d'Léisung vun der Equatioun \ x^2+2=0 ass \ 2i an mä.
Wéi een unhand vun dëse Beispiller gesäit, hunn d'Mathematiker ëmmer nei Zuelen misse beiflécken (oder erfannen) fir datt se ëmmer méi komplizéiert Equatioune léise konnten.
Faktoriséire vun engem Polynom vum zweete Grad
Hei ass d'Formel, déi ee benotzt fir d'Léisunge vun der Form Dofir muss ee fir d'alleréischt den Delta rechnen: Da fënnt een d'Léisunge vun der ieweschter Equation sou: Et gesäit een datt een zwou Léisunge fënnt, wat normal ass, well een e Polynom vum zweete Grad hat. D'faktoriséiert Form vun dësem Polynom gesäit da sou aus: Sou huet een aus enger Zomm vu Produiten e Produit vu Zomme gemaach. Dat heescht mer hunn de Polynom vum zweete Grad faktoriséiert.
= E bësse Geometrie =
Wénkelen
E Wénkel ass an der Geometrie deen Deel vun engem Plang dee vun zwou hallefriichte Linnen (Strahl, Halbgerade, demi-droite), déi op deem Plang leien an e gemeinsamen Ufankspunkt hunn, begrenzt gëtt.
Op dësem Bild gesäit een datt de Wénkel \ \alpha gläich dem Rapport \frac{L}{r} ass. Dëse Wénkel gëtt am Internationalen Eenheetesystem mat Radianen(rad) ausgedréckt. Fir aus Radiane Grad ze maachen, muss ee sech einfach soen, datt e ganze Krees e Wénkel vun 2\pi ass oder 360°. Da kann een d'Konversioun einfach sou maachen:
wou \alpha a rad, an \beta an ° ass.
Trigonometresch Funktiounen
Lo, wou mer wësse wat e Wénkel an e rechtwénkelegen Dräieck ass, kann ee vu verschiddene Gréisste schwätzen déi mat de Wénkelen ze dinn hunn: de Sinus, de Cosinus an d'Tangente vun engem Wénkel. Dann huet een dës Relatiounen, wann een déi selwecht Buschtawen hëlt fir déi dräi Säite vum Dräieck: o=côté opposé, a=côté adjacent, h=hypoténuse Hei muss een d'Bemierkung maachen datt \ \tan A nach anescht kann ausgedréckt ginn, an zwar: D'Cotangente ass einfach dat Ëmgedréint vun der Tangente, also: Normalerweis huet een Tabellen oder eng Rechenmaschinn fir déi trigonometresch Funktiounen ze rechnen. Mä heiansdo, bei ganz spezielle Wénkelen ass et relativ einfach de Sinus, Cosinus an d'Tangente ze rechnen. An dat ass nämlech de Fall bei Wénkele vun 0°, 30°, 45°, 60° an 90°. D'Resultat gesäit sou aus: Et muss een hei bemierken datt et d'Tangente vun 90° net gëtt. Et däerf een nämlech net eng Zuel duerch Null deelen. Dës Tabell kann ee sech ganz einfach mierken: et muss een nëmmen d'Wénkelen der Rei no schreiwen: an zwar 0°, 30°, 45°, 60°, 90°. Da schreift een de Sinus drënner an zwar Dann hëlt een d'Wuerzel dovun: A schliisslech deelt een dat ganzt duerch 2: De Cosinus ass dann einfach déi selwecht Zuel den emgedréinte Wee dohi geschriwwen, an d'Tangente ass dann einfach Hei gesitt der wéi dës Funktiounen ausgesinn: Wat een nach hei ka bemierken ass datt dës Funktioune periodesch sinn d.h. no enger bëstemmter Zuel hëlt d'Funktioun erëm deeselwëschte Wäert un, an zwar: an
Emgedréinte Funktiounen (fr: fonctions réciproques)
Déi emgedréinte Funktioune maachen, wéi den Numm et seet, dat emgedréint wéi hir Basis-Fumktioun. Sou nennt een dem Cosinus seng emgedréinte Funktioun Arccosinus, dem Sinus seng Arcsinus an der Tangente hir Arctangente. Wat elo genee emgedréint Funktioun heescht, probéiere mer unhand vun engem Beispill ze verstoen: Huele mer zum Beispill de Cosinus vu 45 Grad. . Wann een elo déi emgedréinte Funktioun vu Cosinus benotzt, da gëtt et dat hei:. Dat heescht an anere Wierder datt wann een eng Funktioun (hei:cos) op eng Zuel wierke léisst an dann déi emgedréinte Funktioun, da fält een op déi selwecht Zuel zeréck:. Dëst bleift alles wouer fir d'Funktiounen \arcsin an \arctan.
Dem Pythagoras säi Saz
De Pythagoras seet, datt an engem rechtwénklegen Dräieck, de Quadrat vun der Hypotenuse gläich der Zomm vun de Quadrate vun deenen zwou anere Säiten ass. Anescht gesot, ass déi mof Fläch gläich der bloer plus der rouder.
Eng modern Demonstratioun heivun ass déi heiten: Wann ee véier Dräiecker sou wéi um Bild zesummeleet, da kann een ausrechnen, datt de Pythagoras Recht huet.
D'Fläch vum klenge Quadrat ass \ c^2 awer och d'Fläch vum grousse Quadrat minus d'Fläsch vun de véier Dräiecker, also:
Do hu mer eist Resultat dat mer wollte beweisen. Déi Formel ass eng vun deene wichtegsten an der Geometrie.
=Komplex Zuelen=
Aféierung
Komplex Zuelen sinn Zuelen bei deenen dat komescht Symbol \ i dra virkënnt also zum Beispill \ 3+4i. Dësen \ i gehéiert zum Ensembel vun de komplexen Zuelen \mathbb{C} an erlaabt, wéi schonn virdrun erkläert gouf, d'Wuerzel vun enger negativer Zuel ze huelen. D'Definitioun vum \ i ass \ i^2= -1. D'komplex Zuele kann ee sech net sou einfach virstelle wéi déi real Zuelen (Zuelen déi am \mathbb{R} dran sinn). D'Zuelen aus dësem Ensembel an aus all den Ënner-Ensembele kann een op enger Linn unuerdnen: \ -4 \le +3 oder. Dëst kann ee mat alle realen Zuelen maachen. Wann een awer vu komplexen Zuele schwätzt, geet dat awer net méi. Dës Zuele si nämlech net op dëser Droite, mä an engem Plang. Et sinn zweedimensional Zuelen, am Géigesaz zu de realen Zuelen déi eendimensional sinn. Fir sech dëst besser virstellen ze kënnen, hei e Bild:
D'X-Achs, also déi horizontal Linn, ass déi Droite op där déi real Zuelen drop ugeuerdnet sinn. D'Y-Achs, déi vertikal Linn, ass d'Droite op där déi pur imaginär Zuelen ugeuerdnet sinn. \ a nennt een de realen Deel vun der komplexer Zuel \ z, a gëtt ugeschriwwen. \ b ass den imaginären Deel vun der komplexer Zuel \ z, a gëtt ugeschriwwen.
Wann elo dann ass déi komplex Zuel real, well keen \ i dran ass.A wann  da schwätzt ee vun engem puren Imaginär, well hei keng Komponent op der reeller Achs ass, mä nëmmen op der Y-Achs.
Cartesianesch Koordinaten
Dës Method fir e Punkt ze fannen ass deen einfachsten: hei seet een einfach wéiweit d'Zuel op der reeller Achs vun der Originn ewech ass. Op eisem Bild uewen ass dat a. An et muss een och soe wéiweit en op der imaginärer Achs vun der Originn ewech ass. Op dem Bild b. Dann ass d'komplex Zuel \ z=a+bi. A sou kann een all komplex Zuel einfach an de komplexen Plang androen, einfach a a b androen, perpendikular Linnen zéien, an do wou dës Linnë sech schneiden, do ass d'komplex Zuel a+bi. Nach just e klengt Wuert wéisou een dat "cartesianesch Koordinaten nennt: einfach well de franséische Philosoph René Descartes déi Notatioune fir d'Geometrie agefouert huet.
Polar Koordinaten
Eng aner Manéier, en Punkt am Plang ze fannen, sinn déi Polar Koordinaten. Hei muss een och 2 Koordinaten hu fir de Punkt ze characteriséiren. Hei beschreift een de Punkt als eng Längt mat engem Wenkel. Also op eisem Bild d'Längt vum roude Feil mam Wénkel \ \alpha. D'komplex Zuel gëtt da sou geschriwwen: wou \ \rho d'Längt vum Feil an \ \alpha de Wénkel ass. Net ze vergiessen ass datt \ \rho ëmmer e postive Wäert huet.
Relatiounen tëscht den zwee Koordinatesystemer
Lo kann ee sech froen, wéi ee kann déi selwecht Zuel op zwou verschidde Manéiere schreiwen. Dat ass ganz einfach: et muss ee just déi richteg Rechnunge maache fir tëscht deenen zwee Koordinatesystemer hin an hier ze sprangen. An dat geet sou: . Also hu mer an. Schlussendlech komme mer op dës Formelen: Dann huet een den \alpha fonnt, an et kann ee schreiwen:
Parverband Öwersauer
De Parverband Öwersauer war bis 2013 e Parverband an der Pastoralregioun Norden an huet aus follgende 7 Pare mat hire Filialkierchen, an zwou Filialkierchen aus enger anerer Par bestanen. E gouf an den neie Parverband Öwersauer, Sankt Pirmin integréiert.
Dës 7 Paren an hir Filiale verdeele sech iwwer d'Gebitt vun de Gemengen Esch-Sauer a Géisdref.
FC Etzella Ettelbréck
Den  FC Etzella Ettelbréck (offiziell F.C. Etzella Ettelbruck) ass e lëtzebuergesche Foussballclub vun Ettelbréck. De Veräi gouf den 21. Mee 1917 gegrënnt a spillt zanter 1935 an de Faarwe wäiss-blo.
Etzella respektiv Etzella Ettelbréck ass net nëmmen de geleefegen (kuerzen) Numm fir den Ettelbrécker Foussballclub, mä och dee vum Basketballclub BBC Etzella Ettelbréck an dem Dëschtennisveräin DT Etzella Ettelbréck.
Terraine vum Veräin
Am Ettelbrécker Sportszenter am Däich (Centre Sportif du Deich) si fënnef Terraine fir den FC Etzella disponibel. Den Haaptterrain, de Stade am Däich gouf den 8. September 1981 ageweit an huet haut eng Capacitéit vun 2020 Plazen. Dovu sinn der 1.020 Sëtzplazen (420 gedeckt) an 1.000 Stéiplazen. D'Dimensioune vum Terrain sinn 105 op 67 Meter. De Stade ass vun der UEFA fir international Matcher zougelooss.
Zu Ettelbréck gëtt zanter 1988 all Joer den Nationale Foussballdag fir Jugendekippen (Bambinis bis Scolaires) organiséiert.
Éischt Seniorsekipp
1971/72 spillen d'Ettelbrécker Seniore fir d'éischt Kéier an der Nationaldivisioun. Zéng Joer drop, 1980/81 fält d'Etzella an d'Éierepromotioun zeréck, packt 1982/83 nach eng Kéier den Opstig, mä trëllt d'Saison drop direkt erëm eraus.
1990/91 war Ettelbréck zwar Champion am éischte Bezierk vun der Éierepromotioun, dat ass nom deemolege Play-Off-System awer net fir en automatescht Avancement duergaangen. D'Etzella konnt sech um Enn net am Opstigs-Grupp behaapten an ass, wann och Champion, nawell zweetklassesch bliwwen. D'Saison drop gléckt den Opstig, mä d'Ekipp ka sech net halen a spillt zanter 1993/94 erëm Éierepromotioun. Dat sollt och bis d'Enn vum Joerdausend weider de Fall sinn.
1999/00 klëmmt d'Etzella, packt et 2000/01 op eng véiert Plaz an der Nationaldivisioun a klappt d'selwecht Joer Wolz mat 5-3 an der Coupefinall. 2001/02 fält de Coupegewënnner erëm aus der Nationaldivisioun eraus. D'Ettelbrécker Supporteren hu sech déi Kéier awer net alt ze laang gedëllege mussen, well schonn 2002/03 avancéiert de Veräin a bréngt et nach als Champion vun der Éierepromotioun bis an d'Finall vun der Coupe. De Match géint Gréiwemaacher goung mat 0-1 verluer.
E Joer méi spéit steet d'Etzella scho fir d'drëtt an der Finall vun der Coupe de Luxembourg, mä verléiert erëm, déi Kéier géint den F91 mat 1-3 (no Verlängerung). 2019 stoung d'Etzella eng véierte Kéier an der Finall vun der Coupe. Och déi Kéier gouf et eng Défaite géint den F91 (0-5).
Nationale Palmarès
Coupe de Luxembourg:
Dammenekipp
D'Dammenekipp vun Ettelbréck huet 2006/07 an der éischter Liga vum Dammechampionnat gespillt. Trainer war de Pietro Gentile. D'Uniforme vun den Damme sinn an de Faarwen identesch mat deene vun der éischter Seniorsekipp.
D'Etzella stoung tëscht 2002 an 2004 dräimol hannerenee géint Nidderkuer an der Coupefinall, huet sech awer eréischt 2004 mat engem 4-3 géint de Progrès duerchsetze kënnen.
Bourdonnay
Bourdonnay ass eng franséisch Uertschaft a Gemeng südlech vu Metz am Departement Moselle an der Regioun Grand Est.
Personenstandsaufnahme vum 10. Oktober 1941
Déi sougenannt Personenstandsaufnahme '''vum 10. Oktober 1941' war ee vum Chef der Zivilverwaltung'' Gustav Simon organiséierte Recensement vun der Bevëlkerung am vun Nazidäitschland besate Lëtzebuerg. Hir historesch Bedeitung krut se, well verschidde Froe sou gestallt waren, datt d'Äntwert "deutsch" hätt solle sinn, soudatt se herno als Bekenntnis zum "Deutschtum" (am nationalsozialistesche Sënn) hätte kéinten ausgeluecht ginn. Well awer vun enger grousser Majoritéit vun der Bevëlkerung mat 3-mol Lëtzebuergesch geäntwert gouf, ass s'am leschte Moment ofgeblose ginn.
Bourdonnay
D'Uertschaft läit am Parc naturel régional de Lorraine.
Personenstandsaufnahme vum 10. Oktober 1941
Wat stoung dran
D'Froen 1-4 a 6 waren "normal" Froen zum Etat civil: Numm, Virnumm, Beruff, Adress, Familljestand, asw. D'Fro 5 ("jetzige Staatsangehörigkeit") huet awer schonn zécke gelooss well firwat gëtt "jetzige" preziséiert, wann net Intentioune bestéingen, datt et eng "zukünftige", deemno eng aner, sollt ginn?
Da waren do d'Froen zu "Muttersprache" a "Volkszugehörigkeit". Am Klenggedréckten ënner de Froe stoung, wéi dës auszefëlle wieren. Bei der Fro "7. Muttersprache" stoung ze liesen, datt "Dialekte (Mundarten), z. B. luxemburgisch, plattdeutsch (...) nicht als Muttersprache (gelten)". A bei der 8. Fro "Volkszugehörigkeit, d. h. das Volk, dem der einzelne sich verbunden fühlt und zu dem er sich bekennt", stoung ausdrécklech, datt hei net d'"Stammeszugehörigkeit (wie z. B. luxemburgisch, bayrisch, sächsisch)" unzegi wier.
D'Fro 9 huet no der Relioun gefrot, an an der Fro 10 waren d'Nimm, d'Gebuertsdeeg a -plazen an d'Relioun ("Jude: ja - nein") vun den Elteren a Grousselteren unzeginn.
Propaganda a Géigepropaganda
Wat den Datum vum 10. Oktober méi no koum, wat och déi däitsch Propagandamaschinnerie méi an d'Rulle koum, wéi se gespuert hunn, wat déi "Flugblattseuche" (wéi et an engem Zeitungsartikel housch) kéint uriichten. An der Press vum 8. Oktober z. B. stoung den Artikel "Zur Personenstandsaufnahme" nieft engem mam Titel "Ins Konzentrationslager. Allerschärfste Maßnahmen des Chefs der Zivilverwaltung" - en däitleche Wénk mat der Scheierpaart. Den Dag drop stoung d'Gebrauchsanweisung nieft engem Artikel mam Titel "Politischer Verbrecher zu Tode verurteilt." A fir déi, déi Zweiwelen hätten, stoung op der selwechter Säit en Artikel "Ist Luxemburgisch eine Sprache? Ein Beitrag zur Klärung der Muttersprache", deem seng Conclusioun war: "Also: Unsere 'Sprache' ist keine Sprache, sondern eine amtlich nicht einmal anerkannte Mundart, sie ist ferner eine unbestritten deutsche Mundart, und darum gibst du nur der Wahrheit eine Ehre, wenn du ohne weiteres erklärst, dass deine Muttersprache deutsch ist".
D'Froen no der Relioun, déi besonnesch op d'jiddesch Bierger gemënzt gewiescht wäerte sinn, goufen do dergéint kaum diskutéiert, respektiv kontestéiert.
Resultat
Den 10. Oktober, den Dag, wou d'Froebéi hu missen ausgefëllt ofgi ginn, huet d'Zivilverwaltung Stéchprouwe vun de Froe gemaach. D'Resultat huet un Däitlechkeet net ze wënschen iwwereg gelooss: Zuelen, déi zirkuléiert sinn, schwätze vun iwwer 90 % vun de Béi, op deene bei de verfängleche Froe "Lëtzebuergesch" stoung. Och wann déi Zuelen, déi vun der Resistenz an Ëmlaf bruecht gi sinn, liicht iwwerdriwwe kéinte gewiescht sinn, war d'däitsch Äntwert op dëse Recensement e kloert Agestoe vun hirem Echec: déi ganz Aktioun ass kuerzerhand den 11. Oktober ofgeblose ginn.
D'Personenstandsaufnahme war vun de Lëtzebuerger an eng Zort Referendum fir hir Eegestännegkeet a géint d'Besatzung ëmgewandelt ginn.
Ausbléck
Dës Episod, eng Zort Victoire vum David géint de Goliath, war e grousse Succès fir d'Resistenz an huet de Leit fir kuerz Zäit Mutt gemaach, huet et hinnen dach gewisen, datt de Besatzer net sou iwwermächteg war, wéi et geschéngt huet. Mä d'Gefor vun der Annexioun an dem Anzéien an d'Wehrmacht war domat net vum Dësch, am Géigendeel: den 30. August 1942 huet de Gauleiter d'"allgemeine Wehrpflicht für die deutschen Volkszugehörigen in Luxemburg", an anere Wierder, d'Lëtzebuerger jonk Männer, agefouert.
Nom Zweete Weltkrich gouf dës Episod zu engem wichtegen Evenement vum nationale Gediechtnes ausgebaut: Schonns 1946 huet d'Regerung de Sonnde virun oder nom 10. Oktober als Datum vum Nationale Kommemoratiounsdag festgeluecht, op deem vun do un un "den heroeschen a viktoriéise Kampf vum Lëtzebuerger Vollek géint den Nazi-Okkupant" erënnert soll ginn, dat "de perfiden a luussege Feind iwwerdubbert huet, andeems et sech sengem Versuch vun enger Annexioun mat engem kategoreschen a generelle Veto entgéintgestallt huet."
Och den Dag vun der Aweiung vum Monument vun der nationaler Solidaritéit, 1971, gouf op en 10. Oktober geluecht.
Maurice Ravel
De Joseph-Maurice Ravel, gebuer de 7. Mäerz 1875 zu Ciboure (Basse-Pyrénées), a gestuerwen den 28. Dezember 1937 zu Paräis, war e franséische Komponist.
Als Jong vun engem Fransous an enger Baskin, huet de Maurice Ravel a senge Wierker d'Eleganz vun de franséische Forme mat enger grousser Fantasie, déi un déi spuenesch Volleksmusek erënnert, verbonnen.
No Studien um Paräisser Conservatoire huet de Ravel sech a spéidere Joren an e klengt Duerf zeréckgezunn, wou hie just komponéiert huet.
Hie gëllt nieft dem Claude Debussy als de wichtegste Vertrieder vum franséischen Impressionismus. Doriwwer eraus gouf hien duerch d'Abanne vu moderne Musekselementer wéi Blues an Jazz ee vun de bekanntste Komponisten.
Simultandolmetschen
D'Simultandolmetschen ass eng speziell Method vum Dolmetschen.
De Simultandolmetscher kritt den Originaltoun vun engem Riedner iwwer Kopfhörer an eng Kabinn, déi schallisoléiert ass, an hie schwätzt sozesoe "simultan" seng Iwwersetzung an e Mikro.
Déi éischt Kéier, bei där d'Simultandolmetschen a groussem Ëmfank agesat gouf, war bei de Nürnberger Prozesser.
Simultandolmetschen
Tony Blackplait
Den Tony Blackplait (eigentlech: Tõnu Trubetsky), gebuer de 24. Abrëll 1963 zu Tallinn an Estland, ass de Bouf vum Fürst Jan Trubetsky an en estesche Punk-Rock-Sänger.
Säi Liewen
Mat nëmme 14 Joer huet de Blackplait 1977 zesumme mat engem Kolleeg, dem Punk-Rock-Gittarist Anti Pathique, seng Musekscarrière ugefaangen. Hien ass/war Member vun de Museksgruppe Vennaskond, Felis Ultramarinus, The Un Concern, Black September a The Flowers Of Romance.
1993 huet de finnesche Filmregisseur Pekka Karjalainen de Blackplait gefrot op en net wéilt bäi sengem Film Hysteria matmaachen. Dee war direkt domat d'accord an huet d'Lidd Riga My Love am Film gesongen, säin éischte remarkabelen Erfolleg. Richteg bekannt ginn ass de Blackplait awer wéi en 1999 mat Vennaskond den estlänneschen Nummer 1 Hit Insener Garini Hüperboloid hat.
Den Tony Blackplait war bestuet mat der Anu Klyszejko, mat där en dräi Kanner huet: d'Reginleif (* 20. September 1989), den Tõnu (* 30. Dezember 1990) an d'Madeleine Angelique (* 30. Juni 1993). Duerno huet de Blackplait sech nach zweemol bestuet, an zwar mat der Maret Pärnamets a mat der Margit Roosileht.
Niob
Niob (Symbol Nb) ass e cheemescht Element mat der Uerdnungszuel 41 am Periodesystem vun den Elementer. Seng relativ Atommass ass 92,90638.
Pech
D'Wuert Pech bezeechent:
Canton d'Abondance
De Canton d'Abondance ass eng fréier franséisch administrativ Andeelung am Arrondissement Thonon-les-Bains, am Departement Haute-Savoie an der Regioun Auvergne-Rhône-Alpes.
Donnelay
Donnelay ass eng franséisch Uertschaft a Gemeng südlech vu Metz am Departement Moselle an der Regioun Grand Est.
D'Uertschaft läit am Parc naturel régional de Lorraine.
Brasserie Béierhaascht
D'Brasserie Béierhaascht ass eng Lëtzebuerger Micro-Brauerei mat Sëtz zu Käerjeng.
Hollännesch Verdeedegung
D'Hollännesch Verdeedegung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner de Schlësselen A80 bis A99 klassifizéiert.
D'Hollännesch Verdeedegung fänkt mat follgenden Zich un:
Geschicht
Den Elias Stein huet 1789 a sengem Buch Nouvel essai sur le jeu des échecs, avec des réflexions militaires relatives à ce jeu d'Hollännesch Verdeedegung als déi bescht Äntwert op 1. d4 recommandéiert.
Enzyklopedie vun de Schacherëffnungen
An der Enzyklopedie vun de Schacherëffnungen ass d'Hollännesch Verdeedegung ënner de Schlësselen A80 bis A99 klassifizéiert.
Käschtebam zu Iechternach
Dee bemierkenswäerte Käschtebam (Aesculus hippocastanum) zu Iechternach steet nieft der Péitrus a Paulus-Kierch, der aler Parkierch vun der Stad.
De Bam, deem säin Alter op 100-120 Joer geschat gëtt, gehéiert virun allem wéinst der historescher Plaz op där e steet zu de bemierkenswäerte Beem zu Lëtzebuerg.
Geographesch Koordinaten:
= Interessantes=
Kuerzen Historique vun de Bauten um Hiwwel
Well vum Hiwwel aus d'Strooss am Dall, a besonnesch och d'Furt an de Bac iwwer d'Sauer liicht konnten iwwerwaacht ginn, gouf et hei schonn zur Réimerzäit eng befestegt Anlag. De Passage iwwer d'Sauer huet zum Kiem gehéiert dee vun Altréier op Bitburg gefouert huet.
D'Parkierch gouf am 11. Joerhonnert gebaut, woubäi e véierreckege réimesche Bau als Krypta ëmgebaut gouf.
(78) Diana
Den Asteroid (78) Diana gehéiert zu der Haaptasteroidenceinture, an ass de 15. Mäerz 1863 vum Karl Theodor Robert Luther entdeckt ginn. Den Himmelskierper gouf no der Diana, der réimescher Gëttin vun der Juegd, genannt.
Den Asteroid Diana beweegt sech op engem Ofstand vun 2,0742 (Perihel) bis 3,1638 (Aphel) astronomesch Eenheeten a 4,239 Joer ëm eis Sonn. D'Bunn ass 8,6904° schréi géint d'Ekliptik, an d'Bunnexzentrizitéit ass 0,2080.
Den Diana huet en Duerchmiesser vun 120 Kilometer. En huet eng donkel kuelestoffhalteg Uewerfläch mat enger Albedo vun 0,071. A ronn 7 Stonnen a 14 Minutten dréit den "Diana" ëm seng eegen Achs.
Morra-Gambit
D'Morra-Gambit fänkt mat follgenden Zich un:
Canton d'Aime
De Canton d'Aime ass eng fréier franséisch administrativ Andeelung am Arrondissement Albertville, am Departement Savoie an der Regioun Auvergne-Rhône-Alpes.
Times Literary Supplement
The Times Literary Supplement, oder TLS ass eng engleschsproocheg Literaturzäitschrëft, déi zanter 1902 all Woch erauskënnt.
TLS kënnt zu London eraus a war déi éischt zwee Joer eng Bäilag vun der Dageszeitung The Times. TLS gëtt algemeng unerkannt als déi wichtegst Literaturzäitschrëft iwwerhaapt.
D'Oplo ass hautdesdaags ëm 30.000.
Bis de 7. Juli 1974 waren d'Artikelen am Prinzip anonym. Vill vun de bedeitendsten Schrëftsteller, wéi d' Virginia Wollf oder den Henry James, an déi renomméierst Literaturkritiker hu vun Ufank un an d'TLS geschriwwen. Ee vun den äifregste Schreiwer ass den George Steiner.
Zanter 2003 ass de Peter Stothard Chefediteur.
Autobunn A3 (Lëtzebuerg)
Se ass eng wichteg Verbindung tëscht dem Autobunnsnetz vum Benelux an deem vu Westdäitschland op der enger Säit, deem aus Frankräich op der anerer.
Et gëtt 3 Autobunnsausfaarten/Opfaarten, 2 Autobunnskräizer an eng Plaz fir ze raschten.
Um Gaasperecher Kräiz kräizt d'A3 sech mat der A1/A6. Duerno kënnt geschwënn d'Aire de Berchem, déi gréisst Bensinsstatioun vun Europa. E bësse méi südlech kräizt d'A3 um Beetebuerger Kräiz d'A13, déi no Osten hin Saarautobunn genannt gëtt, no Westen hin Collectrice du Sud.
D'Autobunn gouf tëscht 1978 (Lëtzebuerg - Ausfaart Diddeleng) an 1981 (Ausfaart Diddeleng - franséisch Grenz) a Betrib geholl.
D'A3 ass Deel vun der E25, mat Ausnam vun deem Stéck vum Gaasperecher Kräiz bis un de Rond-point Gluck.
Se huet eng Längt vun 13,3 km.
Ausbaupläng
Am November 2014 goufe Pläng virgestallt, d'A3 op béide Säite vun 2 op 3 Spueren auszebauen. Fir d'éischt kéim 2015 den Tracé vum Gaasperecher Kräiz bis bei d'Aire de Berchem drun, duerno, vun 2017 un, d'Streck vum Beetebuerger Kräiz bis un d'franséisch Grenz, dann, 2019, d'Stéck tëscht der Aire de Berchem an dem Beetebuerger Kräiz, an 2020 d'Beetebuerger Kräiz selwer.
Am Abrëll 2017 goufen déi Pläng (wann och net mat deenen Datumen) am Regierungsrot guttgeheescht. D'Finanzéierungsgesetz fir e Montant vun 356 Milliounen Euro gouf de 14. Dezember 2017 ugeholl.
Zousätzlech zum Ausbau sollen d'Echangeure vu Léiweng a vun Diddeleng komplett reamenagéiert ginn, an et kéim zu gréissere Changementer um Beetebuerger Kräiz. Am Februar 2019 sot den Transportminister François Bausch als Äntwert op eng parlamentaresch Fro, d'Aarbechte géifen 2020 ufänken.
Am Dezember 2020 huet den Transportminister follgende Kalenner fir d'Aarbechte genannt :
Edfu
Edfu ass eng Stad an Egypten, südlech vu Luxor.
Li Tore
Li Tore (Le dompteur de taureau) ass eng Skulptur vum belsche Sculpteur Léon Mignon déi 1880 um Paräisser Salon eng Goldmedail krut. Si steet haut op den Terrassen tëscht dem Pont Albert Ier an der Avenue Rogier nieft dem Parc d'Avroy am Zentrum vu Léck.
Well den Dompteur plakeg war, huet dat e Skandal, a schaarf Kriticke vun der kathoulescher Press vu Léck ausgeléist.
Dat war de Furri vun de Lécker Studenten, déi doropshin de Stéier als hiert Maskottchen ugesinn hunn. Am Zweete Weltkrich gouf en an de Kellere vun der Universitéit vu Léck verstoppt.
(341) California
Den (341) California ass en Asteroid vun der Haaptceinture. Hie gouf de 25. September 1892 zu Heidelberg vum däitschen Astronom Max Wolf entdeckt.
Millebaach (Stad Lëtzebuerg)
D'Millebaach ass ee vun de 24 offizielle Quartiere vun der Stad Lëtzebuerg a läit am Norde vun der Haaptstad.
Geographie
De Quartier grenzt am Norden un d'Gemeng Koplescht (e ganzt klengt Stéck um Biergerkräiz) an d'Gemeng Walfer an dann, am Sënn vun der Auer, d'Quartiere Beggen, Eech, Lampertsbierg a Rollengergronn/Belair-Nord.
D'Millebaach huet eng Fläch vu 311,13 ha a läit op enger Héicht tëscht 249,3 an 371,2 m.
Ursprong vum Numm
De Quartier huet den Numm vun der Millebaach déi zanter dem Enn vun den 1950er Joren ënnerierdesch vun de Siwebueren a Richtung Oste fléisst, fir hannert der Eecher Plaz an d'Uelzecht ze lafen.
Pech (Substanz)
Pech entsteet wann organesch Substanze wéi Pëtrol, Kuel oder Holz (virun allem vu Bichen, Bierken oder Nolebeem) distilléiert gëtt. Et ass eng schwaarz, ganz zéi Flëssegkeet (sou eng niddereg Fléissvitesse datt ee mengt et wier e Feststoff).
Millebaach (Stad Lëtzebuerg)
Ursprong vum Numm
De Flouernumm Millebaach huet sech uganks just op d'Terraine bezunn déi direkt um Waasser louchen. Hautdesdaags gehéieren awer och déi aner Flouernimm wéi Geldegrëff, Siwemuergen, Baumühleschberg a Pabeierbierg zur Millebaach.
Pech (Substanz)
Gebraucht gouf Pech fréier op ville Plaze, z. B. am Schëffsbau zum Ofdichten, zum Uneneekolle vu Géigestänn oder zur Fabrikatioun vu Fakelen.
Millebaach (Stad Lëtzebuerg)
Geschicht
D'Millebaach huet fréier zur Gemeng Eech gehéiert a gouf den 1. Juli 1849 (Gesetz vum 8. Mee 1849 ) en Deel vun der Gemeng Rollengergronn, déi duerno, den 1. Juni 1920 (Gesetz vum 26. Mäerz 1920 ) mat der Stad Lëtzebuerg fusionéiert huet.
Canton de Saint-Paulien
De Canton de Saint-Paulien ass eng franséisch administrativ Andeelung am Arrondissement Le Puy-en-Velay, am Departement Haute-Loire an der Regioun Auvergne-Rhône-Alpes.
Millebaach (Stad Lëtzebuerg)
Geschicht
De gudde Buedem am Dall vun der Millebaach huet d'Fiakriusbridder ugelackelt déi sech do néiergelooss hunn. Virum Zweete Weltkrich bestoungen an der Millebaach nach 23 Gäertner, hautdesdaags ass just nach ee Betrib iwwreg bliwwen. Absënns vun den Aarbechter aus der Faïencerie kruten d'Gäertner de Spottnumm Wuerzel– oder Muerteschwänz.
De Patréiner vun der Millebaacher Kierch ass den hellege Fiakrius, de Schutzpatréiner vun de Gäertner.
Nieft de Gäertner gouf d'Millebaach haaptsächlech duerch d'Faiencerie gepräägt, déi 1766 vun de Bridder Jean-François, Dominique a Pierre-Joseph Boch op de Siwebuere gegrënnt gi war.
Nodeems d'Pompelstatioun bei der Eecher Paart am Pafendall net méi genuch Waasser geliwwert huet, ass an den 1930 er Joren an der Millebaach en neit Waasserwierk gebaut ginn un dat déi staark Quelle vun de Siwebueren an de Glasbueren ugeschloss goufen. Aner Quellegebidder am Quartier sinn de Kazebuer an de Ludisbuer an de Siwemuergen.
Parverband Housen-Houschent
De Parverband Housen-Houschent gouf de 6. Mee 2017 duerch en Dekret vum Bistum ofgeschaaft.
En huet zu der Pastoralregioun Norden gehéiert a bestoung aus 9 Pare mat hire respektive Filialkierchen, an 2 Filiale vun enger anerer Par:
Dës 10 Paren an 2 Filiale verdeelen sech iwwer d'Gebitt vun den 3 Gemengen Housen, Buerschent a Pëtschent.
Néblon
Den Néblon ass eng Baach an de belschen Ardennen an de Provënze Léck a Lëtzebuerg.
Den Néblon entsteet aus dem Zesummefloss vun e puer klenge Baachen op der Héicht vum Schlass vun Ocquier, op der Grenz vun den zwou Provënzen. Et sinn dëst de Ruisseau d'Oquier, d'Ombre an de Ruisseau de Sevrin. Den Zesummefloss vun deene Baache läit op enger Héicht vun 208 Meter. E mécht dann op enger Streck vu ronn 1 km d'Grenz tëscht den 2 Provënze fir duerno an der Provënz Lëtzebuerg weiderzelafen.
E leeft da weider no Osten, fir kuerz no der Uertschaft Jenneret an no 2,5 km erëm op d'Provënzegrenz ze kommen.
E leeft da ronn 6,5 km weider iwwer dës Grenz, an engem schmuelen Dall, den aus naasse bis suppege Wise besteet, an u senge Uwänner stoussen op ville Plazen d'Bëscher déi vun de Koppe ronderëm erofkommen. Doduerch ass d'Bild vun der Bëschvegetatioun ganz verschidden. Et reecht mat Variatioune vum Abësch mat sengen typeschen Holzarte wéi Eller, an Nëssert bis un de Griechtebësch mat Bichen, Ulmen, Kiischtebeem an Eschen.
Vun der Héicht vum Gemengenhaus vun Hamoir un, ass en op senge leschte 500 Meter tëscht Bëtongsmauere gequetscht, fir ongeféier 150 Meter virun der Bréck vun Hamoir op enger Héicht vun 120 Meter an d'Ourthe ze lafen.
Jean Elias Benjamin Valz
De Jean Elias Benjamin Valz, gebuer de 27. Mee 1787 zu Nîmes a gestuerwen den 22. Abrëll 1867, war e franséischen Astronom.
De Valz krut eng Ausbildung als Ingenieur, huet sech awer spéider zu der Astronomie higezu gefillt. Hien huet besonnesch d'Koméitebunnen observéiert an och berechent.
Millebaach (Äischen)
D'Millebaach ass eng belsch-lëtzebuergesch Baach um Territoire vun de Gemengen Arel an Habscht.
Jean Elias Benjamin Valz
Am Joer 1835 huet hien d'Hypothes opgestallt, datt déi observéiert Bunnstéierunge vum Koméit Halley duerch d'Gravitatiounswierkung vun engem Planéit hanner dem Uranus ausgeléist gëtt. De Planéit Neptun war deemools nach net entdeckt.
Millebaach (Äischen)
Op der Millen an der Gäichel, op der belscher Säit, fiddert se de Milleweier, an huet och fréier d'Energie fir eng Seeërei geliwwert.
Jean Elias Benjamin Valz
U säin Haus zu Nîmes hat de Valz e privaten Observatoire gebaut. Wéi hien Direkter vum Observatoire vu Marseille ginn ass, huet hie säin Haus dem jonken Astronom Joseph Jean Pierre Laurent iwwerlooss, dee vun do aus den Asteroid (51) Nemausa entdeckt huet.
Millebaach (Äischen)
Virun der Mille leeft se iwwer de Wee, dee vun der Gäichel op Bunnert féiert, an deen op der N 882 vun Arel op Uewerpallen op der Giischer Kräizung, beim Haus genannt Beim Klénkebatti erauskënnt.
Jean Elias Benjamin Valz
Um Spaweck
• Nemausensis
Millebaach (Äischen)
Op der Héicht vun der Gossemaark LB 099 um Flouer Aatz an der Gäichel leeft s'an d'Lëtzebuerger Land fir da laanscht d'Felleschmillen op Äischen ze lafen, wou se op enger Héicht vun 272 Meter, just nodeem se ënner dem Chemin repris CR105 erduercht ass, um Flouer Buuschten an d'Äisch leeft.
Pajottenland
D'Pajottenland ass eng natierlech Géigend vun der Belsch, an der Provënz Flämesche Brabant am Südweste vu Bréissel. Se läit tëscht de Flëss Senne an Dendre.
Et ass eng liicht hiwweleg, landwirtschaftlech Géigend, déi ganz fruchtbar ass. Dës Stied grenzen d'Pajottenland of: Anderlecht, Aalst (fr:Alost), Enghien (nl:Edingen), Geraardsbergen (fr:Grammont), Halle (fr:Hal) an Ninove.
D'Pajottenland ass och d'Géigend, an där de Lambic gebraut gëtt, eng Zort Béier déi hir Gärung spontan duech Hiefbazillen déi do an der Loft sinn, mécht.
Pont d'Île
De Pont d'Île war eng Bréck zu Léck déi zanter dem 13. Joerhonnert d'Verbindung tëscht der Vinâve d'île an dem Zentrum vun der Stad gemaach huet.
D'Meuse vun där fréier en Aarm e grousse Bou ëm de Quartier St. Paul gemaach huet, war hei nach e 6 Äerm mat all Kéier enger klenger Insel dertëscht opgedeelt.
Well op den Inselen, direkt widder d'Bréck gebaut gouf, sinn do d'Bréckebéi lues a lues tëscht de Gebaier verschwonnen, soudatt en zum Schluss nach just dräi Béi iwwer dem ëstlechsten Arem op der Entrée vun der Rue St. Gangulphe gesi konnt.
Wéi dunn Enn vum 19. Joerhonnert déi lescht Säitenäerm vun der Meuse, genannt Bief de Saint-Denis a Bief de Saint-Jean zougetippt goufen, sinn dës dräi Bréckebéi och aus dem Bild vu Léck verschwonnen. Op der Plaz vun den zougetippten Äerm sinn haut d'Rue de la Régence an d'Rue de l'Université.
Parverband Veianen
De Parverband Veianen gouf de 6. Mee 2017 duerch en Dekret vum Bistum ofgeschaaft.
En huet zu der Pastoralregioun Norden gehéiert a bestoung aus 5 Pare mat hire respektive Filialkierchen: